钦定古今图书集成/明伦汇编/氏族典/第409卷 > 许天锡
## 钦定古今图书集成/明伦汇编/氏族典/第409卷 > 许天锡

按《明外史许天锡传》：“天锡字启衷，闽县人。弘治六年
进士。改庶吉士，授吏科给事中。武宗即位，屡进工科
左给事中。正德改元，奉使封安南。在道进都给事中。
三年春，竣事还朝，见朝事大坏，敢言者皆贬斥，而瑾
虐加甚，天锡大愤。六月，清核内库，得瑾侵匿数十事，
知奏上闻必罹祸，乃夜具登闻鼓状，令家人于身后”
上之，遂自经。时妻子无一从者，一童侍侧，匿其状而
遁，竟不获不。时海阳周钥为兵科给事中，勘事淮安，
奉使还者，瑾皆索重货，钥与知府赵俊贷千金，俊不
与，计无所出，自刎死。平定郗夔为礼科给事中，正德
五年出核延绥战功，瑾属其私人，夔念不从则得祸，
遂自经。琼山冯颙为御史，以事忤瑾，为所诬，自经死。